cyanic-selkie/wikianc huggingface dataset:
चिन्मय मिशन
पितामह सदन (वृद्धाश्रम)
इन पितामह सदनों में साधारण खर्चे पर सुविधापूर्ण आवास, शाकाहारी पौष्टिक भोजन, पुस्तकें, टेलीविजन, वीडियों प्लेयर, वीडियों टेप और ध्यान की सुविधायें हैं। यहाँ विशेष ध्यान आध्यात्मिक वातावरण बनाये रखने का होता है। उसके लिए पूजा - पाठ प्रवचन तथा शिवरों का आयोजन किया जाता है।
कोलवई झील
यह तमिलनाडु में कांचीपुरम् जिले के चेंगलपट्टू कस्बे के दक्षिणी सिरे पर स्थित है। इससे सता हुआ चेंगलपट्टू रेलवे स्टेशन है जिससे झील का खूबसूरत नजारा देखा जा सकता है। यहाँ तमिलनाडु पर्यटन विकास निगम की तरफ से बोटिंग की व्यवस्था है।
नगवां गांव
यह गाँव उत्तर प्रदेश के बलिया ज़िला मे स्थित है, जो भारत के प्रथम स्वतन्त्रता सेनानी मंगल पाण्डेय का जन्म स्थान है |
साक्ष्य विधि
साक्ष्य विधि (law of evidence या rules of evidence) उन कानूनों और सिद्धान्तों का समूह है जो निर्धारित करते हैं कि किसी विधिक कार्यवाही में क्या-क्या तथ्य के प्रमाण के रूप में स्वीकार्य हैं। प्राचीन हिन्दू काल में धर्मशास्त्रों में विभिन्न प्रकार के साक्ष्यों का उल्लेख मिलता है, जैसे – लेख, दस्तावेजी साक्ष्य के रूप में, साक्षी जो मौखिक बयान देता है, वह श्रुति या कब्जा आदि।
साक्ष्य विधि प्रक्रिया विधि है तथा पूरक विधि है। इस विधि का भूतलक्षी प्रभाव है। साक्ष्य विधि देशकारी विधि (Lex Fori) है अर्थात् जिस देश में मुकदमा चल रहा है, उस देश की विधि लागू होती है। इसके अंतर्गत यह देखा जाता है कि –
'लेक्स फोरी'-
लॉलकैट
लॉलकैट (lolcat; LOL-kat), एक या एक से अधिक बिल्लियों का एक छवि मैक्रो है। छवि का पाठ अक्सर विशेष स्वभाव का और व्याकरण की दृष्टि से अशुद्ध होता है। इस तरह से इसका उपयोग "लॉलस्पीक (lolspeak)" या "किटी पिडगिन" के नाम से भी जाना जाता है। ^piemels zijn d "LOLcat" एक यौगिक शब्द है जो "laugh out loud" ("जोर से हँसना") के संक्षिप्त रूप (LOL) और "cat" यानि बिल्ली को जोड कर बना है।
छवि मैक्रो
इंटरनेट संस्कृति में, छवि मैक्रो एक छवि है जिसपर हास्य प्रभाव के लिए पाठ को आरोपित किया जाता है। हालांकि छवि मैक्रो कई रूपों में आते हैं, लेकिन इनका सबसे आम प्रकार है एक तस्वीर जिस पर सफेद रंग से बड़े अक्षरों में जिनके किनारे काले रंग की मोटी रेखा से परिभाषित होते हैं, से कोई हास्य संदेश लिखा होता है। अमूमन इन संदेशों में प्रयुक्त भाषा की वर्तनी अशुद्ध होती है। सबसे यादगार मैक्रो छवियों में 'लॉलकैट' (LOLcat) और 'ओ रियली?' (O RLY?) शामिल हैं।
कुहासा
कुहासा वह वायुमंडलीय अवस्था है जिसमे जल की सूक्ष्म बूँदे हवा में तैरते रहते हैं। इनकी दृश्यता सीमा कोहरे की तुलना में अधिक होती है। ये अक्सर वर्षा के बाद दिखाई देती है।
गोमती नदी
गोमती नदी (Gomti River) भारत के उत्तर प्रदेश राज्य में बहने वाली एक नदी है, जो गंगा नदी की एक प्रमुख उपनदी है। गोमती को हिन्दू एक पवित्र नदी मानते हैं और भागवत पुराण के अनुसार यह पाँच दिव्य नदियों में से एक है। गोमती राज्य के पीलीभीत ज़िले के माधोटांडा ग्राम के समीप स्थित गोमत ताल में आरम्भ होती है। 960 km का मार्ग तय करने के बाद यह गाज़ीपुर ज़िला में सैदपुर के समीप गंगा जी में विलय हो जाती है।
विवरण
गोमती का उद्गम उत्तर प्रदेश के पीलीभीत जिले की तहसील कलीनगर के ग्राम फुलहर के उत्तर पश्चिम में फुल्हर झील(गोमत ताल) से होता है। इस नदी का बहाव उत्तर प्रदेश में ९०० कि.मी. तक है। यह वाराणसी के निकट सैदपुर के पास कैथी नामक स्थान पर गंगा में मिल जाती हैI पुराणों के अनुसार गोमती ब्रह्मर्षि वशिष्ठ की पुत्री हैं तथा एकादशी को इस नदी में स्नान करने से संपूर्ण पाप धुल जाते हैं। हिन्दू ग्रन्थ श्रीमद्भागवत गीता के अनुसार गोमती भारत की उन पवित्र नदियों में से है जो मोक्ष प्राप्ति का मार्ग हैं। पौराणिक मान्यता ये भी है कि रावण वध के पश्चात "ब्रह्महत्या" के पाप से मुक्ति पाने के लिये भगवान श्री राम ने भी अपने गुरु महर्षि वशिष्ठ के आदेशानुसार इसी पवित्र पावन आदि-गंगा गोमती नदी में स्नान किया था एवं अपने धनुष को भी यहीं पर धोया था और स्वयं को ब्राह्मण की हत्या के पाप से मुक्त किया था, आज यह स्थान सुल्तानपुर जिले की लम्भुआ तहसील में स्थित है एवं धोपाप नाम से सुविख्यात है। लोगों का मानना है कि जो भी व्यक्ति गंगा दशहरा के अवसर पर यहाँ स्नान करता है, उसके सभी पाप आदिगंगा गोमती नदी में धुल जाते हैं। सम्पूर्ण अवध क्षेत्र में गोमती तट पर स्थित "धोपाप" के महत्व को कुछ इस तरह से समझाया गया है:
अर्थात् अगर वर्ष भर में ग्रहण का स्नान काशी में, मकर संक्रान्ति स्नान प्रयाग में, चैत्र मास नवमी तिथि का स्नान अयोध्या में और ज्येष्ठ शुक्ल पक्ष दशहरा तिथि का स्नान "धोपाप" में कर लिया जाय तो अन्य किसी जगह जाने की आवश्यकता ही नहीं है।
उद्गम
इसका उद्गम पीलीभीत जनपद के माधोटान्डा कस्बे में होता है। माधोटान्डा पीलीभीत नगर से लगभग ३० कि.मी. पूर्व में स्थित है। कस्बे के मध्य से करीब १ कि.मी. दक्षिण-पश्चिम में फुलहर झील है जिसे "पन्गैली फुल्हर ताल" या "गोमत ताल" कहते हैं, वहीं इस नदी का स्रोत्र है। इस ताल से यह नदी मात्र एक पतली धारा की तरह बहती है। इसके उपरान्त लगभग २० कि.मी. के सफ़र के बाद इससे एक सहायक नदी "गैहाई" मिलती है। लगभग १०० कि. मी. के सफ़र के पश्चात यह लखीमपुर खीरी जनपद की मोहम्मदी खीरी तहसील पहुँचती है जहाँ इसमें सहायक नदियाँ जैसे सुखेता, छोहा,कठिना तथा आंध्र छोहा मिलती हैं और इसके बाद यह एक पूर्ण नदी का रूप ले लेती है। गोमती और गंगा के संगम में प्रसिद्ध मार्कण्डेय महादेव मंदिर स्थित है। लखनऊ, लखीमपुर खीरी, सुल्तानपुर और जौनपुर गोमती के किनारे पर स्थित हैं और इसके जलग्रहण क्षेत्र में स्थित 15 शहर में से सबसे प्रमुख हैं। नदी जौनपुर शहर को एवं सुल्तानपुर जिले को लगभग दो बराबर भागों में विभाजित करती है और जौनपुर में व्यापक हो जाती है।
नदी लम्बाई
गोमती नदी की लंबाई उद्गम से लेकर गंगा नदी में समावेश तक लगभग 960 कि.मी. है। गंगा और गोमती के संगम पर मार्कंडेय महादेव जी का मंदिर है। गोमती के किनारे जो नगर बसे हैं, उनमें लखनऊ, सुल्तानपुर, तथा जौनपुर प्रमुख हैं।
प्रदूषण
आईटीआरसी के शोधपत्र के मुताबिक चीनी मिलों और शराब के कारखानों के कचरे के कारण यह नदी प्रदूषित हो चुकी है। गोमती में जो कुछ पहुंचता है वह पानी नहीं बल्कि औद्योगिक कचरा होता है। सरकार भी मानती है कि गोमती में प्रदूषण का स्तर बढ़ा है। इतना ही नहीं यूपी सॉलिड वेस्ट मैनेजमेंट कमेटी ने तो इस नदी में प्रदूषण को लेकर सबसे कठोर टिप्पणी की थी। कमेटी ने इस नदी के प्रदूषण के लिए यूपी के मुख्य सचिव से लेकर सभी बड़े अफसरों को इसके लिए कसूरवार बताया था। कमेटी ने अपनी रिपोर्ट में कहा कि गोमती की हालत ऐसी हो गई है कि इसमें डुबकी लगाने से लेकर इसके किनारों पर टहलने तक से परहेज करने की जरूरत है। इस कमेटी ने नदी के आस पास की जगह को बेहद प्रदूषित करार देते हुए नदी के 150 मीटर के दायरे में किसी तरह के निर्माण कार्य नहीं होने देने की ताकीद की थी। इस सिलसिले में नदी के किनारे बसे 11 जिलों के डीएम को इस कमेटी ने नोटिस जारी कर कहा था वे जितनी जल्द हो सके इसे प्रदूषण से बचाने के लिए जरूरी इंतजाम करें। इसके साथ ही अनुपालन गारंटी के रूप में प्रदेश सरकार से 100 करोड़ रुपये जमा कराने के लिए एनजीटी से सिफारिश की गई।
प्रदूषण स्रोत
गोमती में प्रदूषण का प्रमुख स्रोत हैं:
रामदेव झा
रामदेव झा  मैथिली भाषा के विख्यात साहित्यकार हैं। इनके द्वारा रचित एक नाटक–संकलन पसिझैत पाथर  के लिये उन्हें सन् 1991 में साहित्य अकादमी पुरस्कार से सम्मानित किया गया।
इमरान (बहुविकल्पी)
इमरान नाम के कई लोकप्रिय लोग है जिनके कुछ नाम नीचे दिए गए।
गिरीश चंद्र चतुर्वेदी
गिरीश चंद्र चतुर्वेदी भारत की प्रमुख बैंकिंग एवं वित्तीय सेवा संस्थान आईसीआईसीआई बैंक के गैर-कार्यकारी अध्यक्ष हैं। उनकी नियुक्ति रिजर्व बैंक और शेयरधारकों के अनुमोदन के अधीन है। उनका कार्यकाल 1 जुलाई, 2018 से प्रभावी होकर 3 वर्षों तक के लिए है। वे 1977 बैच के उत्तर प्रदेश संवर्ग के भारतीय प्रशासनिक सेवा (आईएएस) अधिकारी हैं। वे वर्ष 2011 से 2013 तक भारत सरकार के अंतर्गत पेट्रोलियम एवं प्राकृतिक गैस मंत्रालय के सचिव थे। वे जनवरी 2013 में पेट्रोलियम सचिव के पद से सेवानिवृत्त हुए हैं। साथ ही वे वित्तीय सेवा विभाग में भी काम कर चुके हैं। यह विभाग बैंक और बीमा क्षेत्र का प्रशासनिक विभाग है।
उन्होने भौतिक शास्त्र में स्नातकोत्तर किया है तथा लंदन स्कूल आफ इकोनामिक्स से सामाजिक नीति का अध्ययन किया है। उन्हें आक्सफोर्ड विश्वविद्यालय से आर्थिक इतिहास विषय में डाक्टरेट की उपाधि भी मिली है। वह आईडीबीआई बैंक, केनरा बैंक और बैंक ऑफ़ बड़ौदा के निदेशकमंडल में काम कर चुके हैं।
सोमेश्वर चौहान
सोमेश्वर चौहान अजमेर के स्वामी अर्णोराज चौहान का कनिष्ठ पुत्र थें । वह सम्राट पृथ्वीराज चौहान के पिता थे | अपने पिता की मृत्यु के बाद उन्होंने अपने जीवन का कुछ भाग चौलुक्य राजा कुमारपाल के दरबार में व्यतीत किया। उस नाना सिद्धराज जयसिंह के समय गुजरात में ही उसका जन्म हुआ था और वहीं पर राजकुमारी कर्पूरीदेवी से उसका विवाह हुआ। जब कुमारपाल ने कोंकण देश के स्वामी मल्लिकार्जुन पर आक्रमण किया, तो सोमेश्वर ने शत्रु के हाथी पर कूदकर उसका वध किया था ।<mapframe text="" width="400" height="400" zoom="6" longitude="75.50" latitude="26.30"> {	"type": "FeatureCollection", "features": [ {			"type": "Feature", "properties": { "marker-symbol": "star", "title": "Ajmer", "description": "Ajayameru (modern Ajmer) was the capital of Someshvara. No inscriptions from his reign have been found here." },			"geometry": { "type": "Point", "coordinates": [74.6399, 26.4499] } },		{			"type": "Feature", "properties": { "marker-symbol": "monument", "title": "Amalda" }, "geometry": { "type": "Point", "coordinates": [75.15, 25.48] } },		{			"type": "Feature", "properties": { "marker-symbol": "monument", "title": "Bijolia" }, "geometry": { "type": "Point", "coordinates": [75.33, 25.16] } },		{			"type": "Feature", "properties": { "marker-symbol": "monument", "title": "Dhod" }, "geometry": { "type": "Point", "coordinates": [74.98, 27.49] } },		{			"type": "Feature", "properties": { "marker-symbol": "monument", "title": "Rewasa" }, "geometry": { "type": "Point", "coordinates": [76.52, 27.09] } }	] }
उधर अजमेर में एक के बाद दूसरे राजा की मृत्यु हुई। अपने पिता अर्णोराज की हत्या करनेवाले जगद्देव को बीसलदेव ने हराया। बीसलदेव की मृत्यु के बाद उसके पुत्र को हटाकर जगद्देव का पुत्र गद्दी पर बैठा किंतु दो वर्षों के अंदर ही सिंहासन फिर शून्य हो गया और चौहान सामंत और मंत्रियों ने गुजरात से लाकर सोमेश्वर को गद्दी पर बैठाया। सोमेश्वर ने लगभग आठ वर्ष (वि. सं. 1226-1234) तक राज्य किया।
सोमेश्वर का राज्य प्राय: सुख और शांति का था। उसने अर्णोराज के नाम से एक नगर बसाया और अनेक मंदिर बनवाए जिनमें से एक भगवान्‌ त्रिपुरुष देव का और दूसरा वैद्यनाथ देव का था। ब्राह्मण और अब्राह्मणों सभी संप्रदायों को उसकी संरक्षा प्राप्त थी। सोमेश्वरीय द्रम्मों का प्रचलन भी इसके राज्य के ऐश्वर्य को द्योतित करता है।
सोमेश्वर ने प्रतापलंकेश्वर की पदवी धारण की। पृथ्वीराजरासो के अनुसार उसका विवाह दिल्ली के तंवर राजा अनंगपाल की पुत्री कमला देवी से हुआ और पृथ्वीराज इसका पुत्र था। इसी काव्य में गुजरात के राजा भीम के हाथों उसकी मृत्यु का उल्लेख है। ये दोनों बातें असत्य हैं। पृथ्वीराज कर्पूरीदेवी के पुत्र थेें और सोमेश्वर की मृत्यु के समय भीम गुजरात का राजा नहीं बना था। किंतु गुजरात से उसकी कुछ अनबन अवश्य हुई थी। उसकी मृत्यु के समय पृथ्वीराज चौहान केवल दस साल केे थें ।
गौडा और कुंबी
गौडा और कुंबी गोवा के तटीय क्षेत्रों में रहने वाले मूल निवासी हैं। माना जाता है कि वे 'कोंकण' के मूल निवासी हैं। अधिकांश गौडा और कुंबी लोक-हिन्दुधर्म के अनुयायी हैं किन्तु बहुत से गौडा और कुंबियों को ईसाई मिशनरियों ने पुर्तगाली शासन के समय में ईसाई बना दिया। किन्तु वे (ईसाई) लोग भी अपनी लोक संस्कृति को बनाये हुए हैं।
कृत्तिका तारागुच्छ
कृत्तिका, जिसे प्लीयडीज़ भी कहते हैं, वृष तारामंडल में स्थित B श्रेणी के तारों का एक खुला तारागुच्छ है। यह पृथ्वी के सब से समीप वाले तारागुच्छों में से एक है और बिना दूरबीन के दिखने वाले तारागुच्छों में से सब से साफ़ नज़र आता है। कृत्तिका तारागुच्छ का बहुत सी मानव सभ्यताओं में अलग-अलग महत्व रहा है। इसमें स्थित ज़्यादातर तारे पिछले १० करोड़ वर्षों के अन्दर जन्में हुए नीले रंग के गरम और बहुत ही रोशन तारे हैं। इसके सबसे रोशन तारों के इर्द-गिर्द धूल भी दमकती हुई नज़र आती है। पहले समझा जाता था कि यह यहाँ के तारों के निर्माण के बाद बची-कुची धूल है, लेकिन अब ज्ञात हुआ है कि यह अंतरतारकीय माध्यम (इन्टरस्टॅलर मीडयम) में स्थित एक अलग ही धूल और गैस का बादल है जिसमें से कृत्तिका के तारे गुज़र रहें हैं।
अन्य भाषाओं में
कृत्तिका को अंग्रेज़ी में "प्लीयडीज़" (Pleiades) कहते हैं। फ़ारसी में इसे "परवीन" कहते हैं जो भारतीय उपमहाद्वीप में भी बहुत सी महिलाओं के नाम के लिए इस्तेमाल होता है, जैसे कि परवीन बाबी। अरबी भाषा में इसे "सुराया" या "सोराया"  बोलते हैं, जिसका आम भारतीय और पाकिस्तानी उच्चारण "सुर​ईय्या" है। यह नाम भी भारतीय उपमहाद्वीप, ईरान और अफ़्ग़ानिस्तान में स्त्रियों के लिए प्रचलित है और १९४०-१९५० के दशकों की एक मशहूर हिंदी फिल्म अभिनेत्री का नाम भी था। ध्यान दें की फ़ारसी-अरबी लिपि के "" की ध्वनि को भारतीय, पाकिस्तानी, अफ़्ग़ान और ईरानी लोग "स" का उच्चारण देते हैं जबकि अरब लोग "थ़" का उच्चारण देते हैं (जो "थ" से ज़रा भिन्न है), इसलिए अरबीभाषी इस नाम को "थ़ुराया" उच्चारित करते हैं।
भारतीय संस्कृति में महत्व
कृत्तिका को भारतीय सभ्यता में एक नक्षत्र का दर्जा मिला हुआ है, जिसका नाम कृत्तिका नक्षत्र ही है। यह युद्ध के देवता "स्कन्द" से सम्बंधित है, जिनकी छह माएँ थीं और हर माँ के लिए उनका एक भिन्न मुख था। स्कन्द को विशेष रूप से तमिल संस्कृति में "मुरुगन" और "सेन्तिल" के नाम से पूजा जाता है।
वर्णन
कृत्तिका में बहुत से भूरे बौने भी स्थित हैं, जो वैसे तो तारों की तरह गैस के बने होते हैं लेकिन इतने बड़े भी नहीं होते की इनमें हाइड्रोजन कुचलकर नाभिकीय संलयन (न्यूक्लीयर फ्यूज़न) शुरू हो सके। इस वजह से यह तारों की रोशनी नहीं रखते। पूरे कृत्तिका के लगभग २५% सदस्य ऐसे ही भूरे बौने हैं हालांकि द्रव्यमान कम होने से इनका कृत्तिका के कुल द्रव्यमान में हिस्सा केवल २% ही है। खगोलशास्त्रियों ने कृत्तिका जैसे नए तारागुच्छों के भूरे बौनों को परखने में बहुत ज़ोर लगाया है क्योंकि इनमें फिर-भी कुछ रोशनी है और यह ठीक से देखे जा सकते हैं। अधिक आयु वाले तारागुच्छों के भूरे बौने बूढ़े और धुंधले होते हैं।
मुख्य तारे
कृत्तिका के नौ सबसे रोशन तारों के अंग्रेज़ी नाम यूनानी मिथ्य-कथों के कुछ पात्रों पर रखे गए हैं और इस प्रकार हैं:
सोयूज़
सोयूज (Soyuz ; रूसी Сою́з ; IPA: [sɐˈjus]), Union) १९६० के दशक में सोवियत संघ के अंतरिक्ष कार्यक्रम के लिये कोरोलियोव डिजाइन ब्यूरो द्वारा डिजाइन किये गये अंतरिक्षयानों की शृंखला है जो आज भी काम कर रहे हैं। सोयूज अंतरिक्ष यान, वोस्खोद (Voskhod) के बाद आया था और इसका उद्देश्य मानव को चन्द्रमा पर भेजने के सोवियत संघ के कार्यक्रम का हिसा था।
२००४ ग्रीष्मकालीन ओलंपिक में भारत
भारत ने यूनान की राजधाणी एथेंस में हुए २००४ ग्रीष्मकालीन ऑलंपिक्स खेलों में भाग लिया था।
मिनी इसराइल
मिनी इसराइल (हिब्रू:מיני ישראל) एक लघु Latrun, Ayalon घाटी में इसराइल के पास स्थित पार्क है। नवंबर 2002 में खोला, साइट इसराइल में इमारतों और स्थलों के सैकड़ों के लघु प्रतिकृतियां. पर्यटकों के आकर्षण के बारे में 350 लघु मॉडल, जिनमें से अधिकांश 1:25 के पैमाने पर कर रहे हैं के होते हैं
वेल्स राष्ट्रीय रग्बी लीग टीम
वेल्स राष्ट्रीय रग्बी लीग टीम, लोकप्रिय स्तर पर ड्रेगन के रूप में बुलाया जाती है। वेल्स की पुरुषों की राष्ट्रीय रग्बी लीग टीम है।
लिली रे
लिली रे  मैथिली भाषा के विख्यात साहित्यकार हैं। इनके द्वारा रचित एक उपन्यास मरीचिका  के लिये उन्हें सन् 1982 में साहित्य अकादमी पुरस्कार से सम्मानित किया गया। जन्मतारीख़ = 26 जनवरी 1933 । जन्मस्थान = पूर्णिया बिहार ।
ताजिकिस्तान राष्ट्रीय क्रिकेट टीम
ताजिकिस्तान राष्ट्रीय क्रिकेट टीम अंतरराष्ट्रीय क्रिकेट प्रतियोगिताओं में ताजिकिस्तान राष्ट्र का प्रतिनिधित्व करती है और ताजिकिस्तान क्रिकेट संघ द्वारा प्रशासित है। ताजिकिस्तान 2012 से एशियाई क्रिकेट परिषद का सदस्य रहा है। यह आई सी सी का एक संबद्ध सदस्य है।
टीम का रंग
दिसम्बर 2013 में अफगानिस्तान के दौरे के दौरान टीम ने पीले रंग की किट पहनी थी।
एसओएक्स २१
मई, २००९ में जापान में हुए एक शोध से ज्ञात हुआ है, कि मानवों में बाल झड़ने के लिए एक एसओएक्स २१ नामक जीन उत्तरदायी होता है।
रैयतवाड़ी
नामकरण और विचारधारा
रैयतवाड़ी दो शब्दों के मेल से बना है जिसमें रैयत का आशय प्रजा या किसान से है एवं वाड़ी का आशय है प्रबंधन, अर्थात किसानों के साथ प्रबंधन। दूसरे शब्दों में रैयतवाड़ी व्यवस्था ब्रिटिश कंपनी द्वारा प्रचलित एक ऐसी व्यवस्था है जिसमें राज्य या सरकार किसानों के साथ प्रत्यक्ष तौर पर भू राजस्व का प्रबंधन करती है। यह मद्रास, बंबई, आसाम, एवं सिंध का क्षेत्र में यह व्यवस्था प्रचलित थी अर्थात भारत में ब्रिटिश सम्राज्य के कुल भूभाग के 51% भूमि पर यह व्यवस्था लागू थी। रैयतवाड़ी व्यवस्था के प्रचलन के संदर्भ में मूल रूप से दो विचारधाराएं प्रस्तुत की जाती है पूंजीवादी विचारधारा और उपयोगितावादी विचारधारा स्मरणीय है, कि रैयतवाड़ी व्यवस्था के पीछे सबसे अधिक पूंजीवादी विचारधारा तथा पूंजीवादी विचारधारा का मानवीय चेहरा उपयोगितावादी विचारधारा मुख्य तौर पर जिम्मेदार था। इस विचारधारा का केंद्रीय मान्यता था की भूमि के ऊपर उस वर्ग का स्वामित्व होना चाहिए। जो उस भूमि में अपना श्रम लगाकर फसलों का उत्पादन करता है और यही वजह है,की अर्थशास्त्री रिकार्डो के सिद्धांत से प्रभावित होकर जमींदारों को गैर उत्पादक वर्ग मानते हुए किसानों को ही भूमि का मालिक स्वीकार किया गया| इस पद्धति के तहत किसानों के साथ भू राजस्व कर निर्धारण भी रिकार्डो के सिद्धांत पर ही आधारित था जैसे:-
कुल उत्पादन - किसान का कुल लागत = शेष और उस शेष पर राज्य एवं किसानों के बीच फसल से प्राप्त आय का बंटवारा
प्रभाव
1. भू राजस्व का निर्धारण भूमि के उत्पादकता पर न करके भूमि पर किया गया, जो किसान के हित के लिए सही नहीं था।
2. इस पद्धति में भू राजस्व का दर इतना ज्यादा था कि किसान के पास अधिशेष नहीं बचता था। परिणाम स्वरुप किसान महाजनों के चंगुल में फसते गए और इस तरह महाजन ही एक छद्म ज़मीदार के रुप में उभर कर आने लगे।
3. इस व्यवस्था ने दोषपूर्ण राजस्व व्यवस्था के कारण किसानों के पास इतना अधिशेष नहीं बचता था, कि वह कृषि में उत्पादकता बढ़ाने के लिए निवेश कर सके, परिणामस्वरूप किसान धीरे-धीरे कर्ज़ और लगान के कुचक्र में फंसते चले गए|
महालवाड़ी व्यवस्था
महालवाड़ी दो शब्दों से मिलकर बना हुआ है, जिसमें महाल का अर्थ है, गांव मोहल्ला कस्बा इत्यादि और वाड़ी का आशय है प्रबंधन, अर्थात महलवाड़ी भू राजस्व के पद्धति में एक गांव को ही इकाई मानते हुए, उसके साथ भू-राजस्व का बंदोबस्त कर दिया गया। इस पद्धति के तहत उस गांव को सामूहिक रुप में अर्थात अपना प्रधान के माध्यम से सरकार को अपना उपज का अंश देना पड़ता था |
विशेषताएं
1. यह व्यवस्था एक गांव को इकाई मानकर उसके साथ राज्य द्वारा भू राजस्व का प्रबंधन करने के विचार पर आधारित थी। ये व्यवस्था हमारे देश के किसानों के लिए घातक सिद्ध हो रही थी। 2. इस व्यवस्था में मध्यस्थ वर्ग का अभाव था, यह व्यवस्था स्थाई न होकर 20 से 30 वर्षों के लिए हुआ करती थी,(अल्पकालिक थी), पुनः इसका निर्धारण होता था इस पद्धति में भी राजस्व की दर अधिकतम थी कभी-कभी यह दर 66% तक हो जाती थी।
उल्लेखनीय है, कि महालवाड़ी व्यवस्था में कृषि के क्षेत्र में कुछ सुधार हुए जैसे सिंचाई योजनाओं की शुरूआत, लेकिन सरकार के साम्राज्यवादी स्वरूप होने के कारण इस व्यवस्था के माध्यम से भी किसानों के जीवन में कोई गुणात्मक परिवर्तन नहीं हुआ
इजारेदारी प्रथा
1772 में वारेन हेस्टिंग्स ने एक नयी भू-राजस्व पद्धति लागू की, जिसे 'इजारेदारी प्रथा' के नाम से जाना गया है। इस पद्धति को अपनाने का मुख्य उद्देश्य अधिक भू-राजस्व वसूल करना था। इस व्यवस्था की मुख्य दो विशेषतायें थीं-
इसमें पंचवर्षीय ठेके की व्यवस्था थी। तथासबसे अधिक बोली लगाने वाले को भूमि ठेके पर दी जाती थी।
किंतु इस व्यवस्था से कम्पनी को ज्यादा लाभ नहीं हुआ क्योंकि इस व्यवस्था से उसकी वसूली में अस्थिरता आ गयी। पंचवर्षीय ठेके के इस दोष के कारण 1777 ई. में इसे परिवर्तित कर दिया गया तथा ठेके की अवधि एक वर्ष कर दी गयी। अर्थात अब भू-राजस्व की वसूली का ठेका प्रति वर्ष किया जाने लगा। किंतु प्रति वर्ष ठेके की यह व्यवस्था और असफल रही। क्योंकि इससे भू-राजस्व की दर तथा वसूल की राशि की मात्रा प्रति वर्ष परिवर्तित होने लगी। इससे कम्पनी को यह अनिश्चितता होती थी कि अगले वर्ष कितना लगान वसूल होगा। इस व्यवस्था का एक दोष यह भी था कि प्रति वर्ष नये-नये व्यक्ति ठेका लेकर किसानों से अधिक से अधिक भू-राजस्व वसूल करते थे। चूंकि इसमें इजारेदारों (ठेकेदारों या जमींदारों) का भूमि पर अस्थायी स्वामित्व होता था, इसलिये वे भूमि सुधारों में कोई रुचि नहीं लेते थे। उनका मुख्य उद्देश्य अधिक से अधिक लगान वसूल करना होता था। इसके लिये वे किसानों का उत्पीड़न भी करते थे। ये इजारेदार वसूली की पूरी रकम भी कम्पनी को नहीं देते थे। इस व्यवस्था के कारण किसानों पर अत्यधिक बोझ पड़ा। तथा वे कंगाल होने लगे।
यद्यपि यह व्यवस्था काफी दोषपूर्ण थी फिर भी इससे कम्पनी की आय में वृद्धि हुयी।
इंग्लैण्ड राष्ट्रीय रग्बी लीग टीम
इंग्लैण्ड राष्ट्रीय रग्बी लीग टीम, इंग्लैण्ड की पुरुषों की राष्ट्रीय रग्बी लीग टीम है।
आभासी रोगी
आभासी रोगी (virtual patient) से आशय आयुर्विज्ज्यान की शिक्षा में उपयोग किए जाने वाले कंप्यूटर सिमुलेशन से है जो अन्योन्यक्रियात्मक (इंटरैक्टिव) होता है अर्थात् इसमें वास्तविक रोगी (जीवित व्यक्ति) नहीं होता। अतः जोखिम भी बहुत कम होता है। खर्च भी कम पड़ता है। आभासी रोगी की विधि वैज्ञानिक उत्कृष्टता, आधुनिक तकनीकों और खेल-आधारित शिक्षा की नवीन अवधारणाओं को जोड़ती है। आभासी रोगी, शिक्षार्थी को स्वास्थ्य देखभाल पेशेवर की भूमिका निभाने और नैदानिक कौशल विकसित करने जैसे निदान और चिकित्सीय निर्णय लेने की अनुमति देते हैं।
आभासी रोगियों को नैदानिक प्रशिक्षण के पूरक के लिए डिज़ाइन किए गए कंप्यूटर-आधारित सिमुलेशन भी माना जाता है। स्वास्थ्य देखभाल में आभासी रोगी कार्यक्रमों का उपयोग बढ़ रहा है, आंशिक रूप से स्वास्थ्य देखभाल पेशेवरों और छात्रों की शिक्षा की बढ़ती मांगों के जवाब में, बल्कि इसलिए भी कि वे छात्रों को एक सुरक्षित वातावरण में अभ्यास करने का अवसर देते हैं। एक आभासी रोगी कई अलग-अलग प्रारूप ले सकता है। हालाँकि, अन्तरक्रियाशीलता का व्यापक सिद्धांत है - एक आभासी रोगी के पास मामले के साथ बातचीत करने के लिए शिक्षार्थी के लिए तंत्र होगा और शिक्षार्थी को सामग्री या जानकारी उपलब्ध कराई जाती है क्योंकि वे सीखने की गतिविधियों की एक शृंखला को पूरा करते हैं। अन्तरक्रियाशीलता अक्सर प्रश्नों, विशिष्ट निर्णय लेने के कार्यों, पाठ-रचना आदि के साथ शामिल होती है और गैर-अनुक्रमिक होती है। अधिकांश प्रणालियाँ मात्रात्मक और गुणात्मक प्रतिक्रिया प्रदान करती हैं।
लाला जयदयाल
लाला जयदयाल १८५७ के भारतीय स्वतंत्रता के प्रथम संग्राम के एक प्रसिद्ध क्रांतिकारी थे। 15 अक्टूबर 1857 को कोटा राज्य में अंग्रेजों के विरुद्ध क्रांति का नेतृत्व किया था। इसमें मेजर बर्टन मारा गया था और रेजिडेंसी पर क्रांतिकारियों का अधिकार हो गया था।
बाहरी कड़ियाँ
जयदयाल का मूल निवास गोकुल गाँव(मथुरा) था
इराक में क्रिकेट
इराक में क्रिकेट की बेहद कम उपस्थिति है, जिसमें बास्केटबाल, तैराकी, वेटलिफ्टिंग, बॉडीबिल्डिंग, तायक्वोंडो, मुक्केबाजी, किकबॉक्सिंग और टेनिसके साथ फुटबॉल पर राष्ट्रीय फोकस का अधिकांश हिस्सा है। सामान्य रूप से स्पोर्टिंग गतिविधि कुछ हद तक इराक युद्ध और संघर्षों में सफल रही है। इराक अंतरराष्ट्रीय क्रिकेट परिषद का सदस्य नहीं है, और ब्रिटिश सशस्त्र बलों के माध्यम से बड़े पैमाने पर स्कूलों में कौन सा क्रिकेट पाया गया है, या वहां तैनात विभिन्न राष्ट्रमंडल बलों के सेनाओं के बीच खेला जाता है - अक्सर ऑस्ट्रेलियाई, ब्रिटिश और न्यूजीलैंड के सैनिक हैं।
डेहरी आन सोन
विवरण
डेहरी एक औद्योगिक कस्बा और रेलवे जंक्शन है। यहाँ यातायात की भरमार और सरकारी कार्यालयों की बहुलता है। व्यापारिक और औद्योगिक क्षेत्र होने से यह नगर सा जान पड़ता है। यहाँ सोन नदी पर इन्द्रपुरी बाँध बाँधकर नहरें निकाली गई हैं। नहरों के कारण स्थान की रमणीयता बढ़ गई है। जहाँ से नहर निकाली है उसके पास ही 'अपलैंड पार्क' नामक एक सुंदर उद्यान लगा है। यहाँ वर्ष में दो उल्लेखनीय मेले लगते हैं - एक माघ संक्रांति के अवसर पर, दूसरा कार्तिक में छठ के अवसर पर। छठवाला मेला कुछ घंटों के लिए ही लगता है पर 15-20 मीलों से स्त्री-पुरुष, बच्चे बूढ़े, रंग बिरंगी पोशाक पहनकर हजारों की संख्या में एकत्र होते हैं। डेहरी-ऑन-सोन स्वास्थ्यकर स्थान है, यहाँ जलवायु परिवर्तन और प्राकृतिक दृश्यों की छटा देखने के लिए हजारों व्यक्ति प्रतिवर्ष, विशेषत: अक्टूबर से मार्च के बीच आते हैं।
डेहरी-ऑन-सोन की प्रसिद्धि उत्तर में बसे डालमियानगर के कारण बढ़ गयी है। डालमियानगर में चीनी, कागज, सीमेंट, वनस्पति घी, दाहक सोडा आदि के निर्माण के कारखाने हैं, जिनमें हजारों व्यक्ति काम करते हैं। इनकी सुविधा के लिए अनेक वासस्थान, क्वार्टर, अस्पताल, स्कूल, खेल के मैदान आदि बने हैं। यहाँ से लगभग 12 मील पश्चिम में सासाराम नामक स्थान है, जहाँ शेर शाह सूरी का मकबरा स्थित है। इसके 30 मील दक्षिण में सोन नदी के बहाव पर पहाड़ी पर स्थित रोहतास गढ़ का प्राचीन और मजबूत किला है। ऐसा कहा जाता है कि राजा सत्य हरिश्चंद्र के पुत्र रोहिताश्व ने इसे बनवाया था। यह बहुत दिनों तक हिन्दू राजाओं के अधिकार में रहा किंतु १६वीं सदी में मुसलमानों के अधिकार में चला गया और अनेक वर्षों तक उनके अधीन रहा।
विभूति आनंद
विभूति आनंद  मैथिली भाषा के विख्यात साहित्यकार हैं। इनके द्वारा रचित एक कहानी–संग्रह काठ  के लिये उन्हें सन् 2006 में साहित्य अकादमी पुरस्कार से सम्मानित किया गया।
विभूति आनंद का जन्म बिहार के मधुबनी जिले के शिवनगर ग्राम में ४ अक्टूबर १९५५ में हुआ था। सम्प्रति ये ललित नारायण मिथिला विश्वविद्यालय के अन्तर्गत आर. एन. कॉलेज, पंडौल ( मधुबनी) के प्रिंसिपल के पद पर कार्यरत हैं।
सऊदी अरब राष्ट्रीय क्रिकेट टीम
सऊदी अरब राष्ट्रीय क्रिकेट टीम वह टीम है जो अंतरराष्ट्रीय क्रिकेट मैचों में सऊदी अरब देश का प्रतिनिधित्व करती है। टीम सऊदी क्रिकेट सेंटर द्वारा आयोजित की जाती है, जो 2003 में अंतरराष्ट्रीय क्रिकेट परिषद (आईसीसी) और 2016 में सहयोगी सदस्य का एक संबद्ध सदस्य बन गया। सऊदी अरब ने मलेशिया में 2004 एसीसी ट्रॉफी में अपनी अंतरराष्ट्रीय शुरुआत की, और चूंकि एशियन क्रिकेट काउंसिल (एसीसी) टूर्नामेंट में नियमित रूप से खेला जाता है।.
अशोक सिंघल
हिंदू हृदय सम्राट अशोक सिंघल (१९२६ - २०१५) हिन्दू संगठन विश्व हिन्दू परिषद के २० वर्षों तक अंतर्राष्ट्रीय अध्यक्ष थे। दिसंबर २०११ में बिगड़ते स्वास्थ्य के कारण उन्हें अपना स्थान छोड़ना पड़ा और प्रवीण तोगड़िया ने उनका स्थान लिया। आज वि॰हि॰प॰ की जो वैश्विक ख्याति है, उसमें अशोक सिंहल का योगदान सर्वाधिक है। अशोक सिंघल परिषद के काम के विस्तार के लिए विदेश प्रवास पर भी जाते रहे। वे आजीवन अविवाहित रहे।
जीवन परिचय
1975 से 1977 तक देश में आपातकाल और संघ पर प्रतिबन्ध रहा। इस दौरान अशोक सिंघल इंदिरा गांधी की तानाशाही के विरुद्ध हुए संघर्ष में लोगों को जुटाते रहे। आपातकाल के बाद वे दिल्ली के प्रान्त प्रचारक बनाये गये। 1981 में डा० कर्ण सिंह के नेतृत्व में दिल्ली में एक विराट हिन्दू सम्मेलन हुआ; पर उसके पीछे शक्ति अशोक सिंघल और राष्ट्रीय स्वयंसेवक संघ की थी। उसके बाद अशोक सिंघल को विश्व हिन्दू परिषद् के काम में लगा दिया गया।
इसके बाद परिषद के काम में धर्म जागरण, सेवा, संस्कृत, परावर्तन, गोरक्षा आदि अनेक नये आयाम जुड़े। इनमें सबसे महत्त्वपूर्ण है श्रीराम जन्मभूमि मंदिर आन्दोलन, जिससे परिषद का काम गाँव-गाँव तक पहुँच गया। इसने देश की सामाजिक और राजनीतिक दिशा बदल दी।
राम जन्मभूमि आन्दोलन
1984 में दिल्ली के विज्ञान भवन में एक धर्म संसद का आयोजन किया गया। सिंहल इस के मुख्य संचालक थे। यहीं पर राम जन्मभूमि आंदोलन की रणनीति तय की गई। यहीं से सिंघल ने पूरी योजना के साथ कारसेवकों को अपने साथ जोड़ना शुरू किया। उन्होने देश भर से 50 हजार कारसेवक जुटाये। सभी कारसेवकों ने राम जन्मभूमि पर राम मंदिर स्थापना करने की कसम देश की प्रमुख नदियों के किनारे खायी। 1992 में विवादित ढाँचा तोड़ने वाले कारसेवकों का नेतृत्व सिंघल ने ही किया था।
२००० ग्रीष्मकालीन ओलम्पिक में भारत
भारत ने ऑस्ट्रेलिया की राजधाणी सिडनी में आयोजित हुए 2000 ग्रीष्मकालीन ओलंपिक में भाग लिया था।
२००८ ग्रीष्मकालीन ओलम्पिक में भारत
भारत ने चीन की राजधानी बीजिंग में आयोजित हुए 2008 ग्रीष्मकालीन ओलंपिक में भाग लिया था। भारत का प्रतिनिधित्व भारतीय ओलंपिक संघ ने किया था। 57 एथलीटों के दल ने भारत का प्रतिनिधित्व किया और उनके साथ 42 अधिकारियों का समर्थन स्टाफ था। एथलेटिक्स दल 17 प्रतिभागीयो के साथ सबसे बड़ा था। 1928 से लेकर अब तक पहली बार भारतीय हॉकी टीम ओलिंपिक खेलों मे अर्हता प्राप्त करने में विफल रही थी।
11 अगस्त 2008 को अभिनव बिंद्रा ने पुरुषों की 10 मीटर एयर राइफल निशानेबाज़ी प्रतियोगिता में स्वर्ण पदक जीता। ऐसा करने वाले अभिनव पहले भारतीय थे, जिन्होने किसी भी ओलंपिक की व्यक्तिगत प्रतिस्पर्धा में स्वर्ण जीता हो, यह बीजिंग खेलो में भारत का प्रथम पदक भी था। इससे पिछली भारत के लिए सर्वोच्च व्यक्तिगत उपलब्धि भारत में जन्मे ग्रेट ब्रिटेन का प्रतिनिधित्व करने वाले अंग्रेज नॉर्मन प्रिचार्ड की थी जिन्होने 1900 पेरिस ओलंपिक में दो रजत पदक जीते थे। सुशील कुमार ने पुरुषो की 66 किलोग्राम फ्रीस्टाइल कुश्ती प्रतियोगिता में कांस्य जीत कर भारत के लिए दूसरा पदक जीता, इससे पहले खाशाबा दादासाहेब जाधव ने 1952 हेलसिंकी ओलम्पिक खेलो में कुश्ती में कांस्य जीता था। विजेंदर कुमार ने सेमीफाइनल में विफलता के पश्चात मंझला-भार मुक्केबाज़ी वर्ग में कांस्य पदक जीता। यह किसी भी भारतीय द्वारा मुक्केबाज़ी में जीता गया पहला ओलंपिक पदक था।
2008 बीजिंग ओलंपिक पदको की संख्या के मामले में किसी भी भारतीय दल द्वारा सर्वश्रेष्ठ प्रदर्शन था। भारतीय दल ने कुल 3 पदक (एक स्वर्ण और दो ​​कांस्य) जीते तथा नॉर्मन प्रिचार्ड के 1900 पेरिस ओलंपिक में जीते गए दो रजत व भारतीय हॉकी टीम और खाशाबा दादासाहेब जाधव के 1952 हेलसिंकी ओलम्पिक खेलो में जीते गए क्रमशः स्वर्ण और कांस्य के प्रदर्शनो को पीछे छोड़ दिया।
रविश देसाई
रविश देसाई एक भारतीय अभिनेता हैं। यह ज़ी टीवी के धारावाहिक सतरंगी ससुराल में विहान वत्सल का किरदार निभा रहे हैं।
इज़राइल राष्ट्रीय क्रिकेट टीम
इज़राइल राष्ट्रीय क्रिकेट टीम वह टीम है जो अंतरराष्ट्रीय क्रिकेट मैचों में इज़राइल देश का प्रतिनिधित्व करती है। मध्य पूर्व के भौगोलिक दृष्टि से होने के बावजूद, वे यूरोपीय क्रिकेट परिषद के सदस्य हैं।. . वे नियमित रूप से यूरोपीय चैम्पियनशिप में भाग लेते हैं, और वर्तमान में अंतरराष्ट्रीय क्रिकेट परिषद (आईसीसी) द्वारा यूरोप में 12 वीं सर्वश्रेष्ठ गैर-परीक्षण टीम के रूप में स्थान दिया गया है, अप्रैल 2018 में, आईसीसी ने अपने सभी सदस्यों को पूर्ण ट्वेंटी -20 इंटरनेशनल (टी 20 आई) की स्थिति दी।
खिलाड़ी
निम्नलिखित सूची में यूरोपीय क्रिकेट चैम्पियनशिप डिवीजन 3 के लिए इज़राइल की टीम में 15 खिलाड़ी शामिल हैं:
विवेकानंद ठाकुर
विवेकानंद ठाकुर  मैथिली भाषा के विख्यात साहित्यकार हैं। इनके द्वारा रचित एक कविता–संग्रह चानन घन गछिया  के लिये उन्हें सन् 2005 में साहित्य अकादमी पुरस्कार से सम्मानित किया गया।
वैद्यनाथ मल्लिक विधु
वैद्यनाथ मल्लिक विधु  मैथिली भाषा के विख्यात साहित्यकार हैं। इनके द्वारा रचित एक महाकाव्य सीतायन  के लिये उन्हें सन् 1976 में साहित्य अकादमी पुरस्कार से सम्मानित किया गया।
गगन नारंग
गगन नारंग (గగన్) भारत का एक राईफ़ल निशानेबाज (विशेषतया ऑलंपिक गोल्ड क्वेस्ट द्वारा समर्थित हवाई राईफ़ल शूटिंग) खिलाड़ी है। ये लंदन ऑलंपिक्स हेतु अर्हता लेने वाले प्रथम भारतीय थे। इन्होंने लंदन 2012 ओलंपिक में हुई पुरुषों की 10 मीटर एयर राइफल इवेंट में  701.1 अंकों के साथ कांस्य पदक हासिल किया।
प्रारंभिक जीवन और पृष्ठभूमि
इनका जन्म ६ मई १९८३ को चेन्नई में हुआ था। इनके  पूर्वज हरियाणा के पानीपत जिले में स्थित समल्खा में रहा करते थे। उसके बाद उनके दादा पानीपत से हैदराबाद जाकर बस गए। उनके माता-पिता का नाम भीमसेन नारंग और अमरजीत हैं। गगन नारंग का जन्मस्थल चेन्नई था, पर उनका पालन पोषण हैदराबाद में ही हुआ।
सतरंगी ससुराल
सतरंगी ससुराल एक ज़ी टीवी पर एक धारावाहिक है। यह ३ दिसम्बर २०१४ से सोमवार से शुक्रवार रात १० बजे देता है। यह और प्यार हो गया धारावाहिक के स्थान पर आया है। यह ज़ी मराठी के धारावाहिक होणार सून मी ह्या घरची का ही पुनःनिर्माण है।
गरुड़ पक्षी
गरुड़ पक्षी एक प्रकार का पक्षी है जो चील और बाज से बड़ा होता है, किंतु ये गिद्ध से आकार में थोड़ा छोटा है, किंतु इसकी चोंच चील से बड़ी होती है। यह पक्षी दिखने में बाज या चील की तरह ही दिखता है। बाज को संस्कृत भाषा में श्येन कहते है और गरुड़ को महाश्येन ।। गरुड़ पक्षी का प्रिय भोजन नाग है। गरुड़ को अंग्रेजी भाषा में ईगल कहते हैं।। यदि ग्रन्थ, पुराण और शास्त्रों की माने तो  जब कोई व्यक्ति मरणासन्न अवस्था में हो और वे गरुड़ पक्षी के दर्शन कर ले तो उसके लिए वह बहुत सौभाग्य की बात होती है और उसे बैकुंठ में स्थान मिलता है और यह पक्षी जाति मुख्यतः भगवान विष्णु के वाहन वैनतेय गरुड़ के वंशज है जिनका भाई अरुण गिद्धों के पूर्वज संपाती - जटायु के पिता है  जो कि सूर्य नारायण का सारथी भी  है। गरुड़ पक्षियों की अधिक प्रजातियां विदेशों के साथ साथ भारत में हिमालय उत्तराखंड उत्तर प्रदेश बिहार , झारखंड , छत्तीसगढ़ में है। किन्तु मनुष्य के लालच के कारण गरुड़ पक्षियों की संख्या कम होती जा रही है। पक्षियों का राजा गरुड़ पक्षी को ही माना जाता है।
सतरंगी ससुराल
कहानी
यह कहानी आरुषि और उसके सात सास की है। विहान अपने दादी द्वारा बनाए गए व्यापार को चलाता है। विहान जब आरुषि से मिलने के बाद वह उससे प्यार करने लगता है। शादी के बाद वह उसके सात मां-ससुराल वालों के दिलों को जीत जाती है।
नारायण गोपाल
नारायण गोपाल एक नेपाली गायक और संगीतकार थे। उनका पुरा नाम नारायण गोपाल गुरूवाचार्य था। अधिकांश रूप से वह आधुनिक और देशभक्ती के गीत गाते तथा उनही गीतों को संगीत देते थे। वह नेपाल के एक प्रसिद्ध गायक थे। उन्होंने संगीत का अध्ययन भारत के बडौदा शहर से किया था। उन्होंने नेपाली भाषा की प्रसिद्ध फ़िल्म स्वर्ग कि रानी,यो सम्झिने मन छ,म त लालिगुराँस भएछु सहित कई प्रसिद्ध फ़िल्मों के एक लिए अपने स्वर दिए थे।
स्वयोजित कोलेस्ट्रॉल सिस्प्लैटिन २ आधारित नैनोकण
स्वयोजित कोलेस्ट्रॉल सिस्प्लैटिन २ आधारित नैनोकण (सैकन्स) (self assembling cholesterol cisplatin 2 based nanoparticles/ SACNs) कैंसर रोधी दवा निर्माण की एक तकनीक है। इस प्रणाली के अंतर्गत सिस्प्लैटिन, जो कि कीमोथैरेपी में प्रयोग होता है, को कोलेस्ट्रॉल के साथ जोड़कर नैनोकण के साथ रखा जाता है। इस दवा का प्रमुख उपयोग कैंसर के हानिरहित इलाज में किया जा सकता है। भारत में इस तकनीक का प्रयोग कर आईआईएसईआर, पुणे (IISER, Pune) के वैज्ञानिकों द्वारा हानिरहित कैंसर की दवा का निर्माण किया गया है। इस दवा में प्रयुक्त नैनोकणों की मोटाई बालों की मोटाई से भी ६00 गुणा कम है।
अदा जाफ़री
अदा जाफ़री एक पाकिस्तानी लेखिका और कवयित्री थीं। यह पहली मुख्य रूप से उर्दू में कविता लिखने वाली महिला बनी। इनकी कहानी के लिए कई पुरस्कार भी मिल चुके हैं।    कवयित्री होने के साथ-साथ वे एक लेखिका भी थी और समकालीन उर्दू साहित्य में उनका विशिष्ट स्थान है।< कवयित्री हो साहित्य की दिशा में उनके योगदान के लिय पाकिस्तान राईटर्स गिल्ड, पाकिस्तान सरकार और उत्तरी अमेरिका और यूरोप के साहित्यिक समाजों ने उन्हें पुरस्कार देकर सम्मानित किया था।
जीवन
इनका जन्म उत्तर प्रदेश, भारत में 22 अगस्त 1924 में हुआ था। इनका बचपन का नाम अज़ीज़ जहान था। वे केवल तीन वर्स्ष की थी जब उन्के पिता, मौलवी बदरूल हसन की मृत्यु हो गयी थी और उनकी माँ ने उनका का पालन-पोषण किया। यह 12 वर्ष के उम्र में ही कविता बनाने लगीं। नुरून हसन जाफरी से लखनऊ में 29 जनवरी 1947 को शादी हो जाती है। शादी के बाद वह अपने पति के साथ लखनऊ से कराची चले जाते हैं। जहाँ नुरून अँग्रेजी और उर्दू समाचार पत्र में एक लेखक बन जाते हैं। 3 दिसम्बर 1995 को नुरून की मौत हो जाती है। इसके बाद वह कराची से टोरोंटो में चले जाती हैं। जहाँ वह उर्दू का प्रचार करती हैं।
वैवाहिक जीवन
उन्होंने २७ जनवरी १९४७ पर नुरुल हसन जाफरेय से लखनऊ में शादी की। शादी के बाद उन्होंने अदा जाफ्रि का उपनाम ले लिया। उनके पति, नुरुल हसन, भारत की संघीय सरकार में सर्वोच्च पद के सिविल सेवक थे। १९४७ में विभाजन के पश्चात, वे अपने पति के साथ कराची चले गई। उनके पति एक साहित्यकार भी थे और अंग्रेजी एव्ं उर्दु अखबारो में उन्होने समीक्षक के तौर पर काम भी किया था। उनके पति अंजुमन-ए तरक्की-ए उर्दू नाम संस्था के अध्यक्ष भी रह चुके थे। अदा जाफरी अपने पति को अपनी सबसे बडी प्रेरणा मानती थी। उनके पति का देहांत ३ दिसंबर १९९५ को हुआ था।
परिवार
अदा जाफरी और नुरुल जाफ्रि के सबीहा, आजमी और आमिर नाम के तीन बच्चे थे। सबीहा जाफरी ने जुबैर इकबाल से शादी की है और वे पोटोमेक, मेरीलैंड, अमेरिका में बसे है। उन्के, सबा इकबाल, यूसुफ इकबाल और समीर इकबाल नाम के तीन बच्चे हैं। आजमी जाफरी और उनकी पत्नी शूआ जाफ्रि अब एंडोवर, मासेचुसेट्स, अमेरिका में बसे हुए हैं। उनके दो बेटे, फाइज़ और आज़िम हैं। अदा जाफरी अपने बेटे आमिर जाफ्रि और उनकी पत्नी माहा जाफरी के साथ करची में रहा करती थी। उनकी एक बेटी थी, असरा जाफ्रि।
बाद का जीवन
अदा जाफरी कराची में रहा करती थी।उन्होंने उर्दू भाषा को बढ़ावा देने में एक सक्रिय भूमिका निभाई थी और इसके लिये,वे अकसर कराची और टोरंटो के बीच लगातार यात्रा करती थी।
मृत्यु
उनके आखरी समय में अदा जाफरी का इलाज कराची में हो रहा था। १२ मार्च २०१५ की शाम को उनकी मृत्यु हो गई। मृत्यु के समय वे ९० वर्ष की थी। जाफरी की मौत पर पाकिस्तानी सूचना मंत्री प्रसार तथा राष्ट्रीय विरासत, परवेज राशिद, सिंध के राज्यपाल डॉ इश्रातुल एबाद खान, पाकिस्तानी प्रधानमंत्री मियां नवाज शरीफ, डॉ मुहम्मद कासिम बुघयो, अध्यक्ष पाल, और ज़ाहिदा परवीन, महानिदेशक पाल, ने दु: ख व्यक्त किया। उन सब ने उर्दु भाषा के प्रति जाफ्रि के योगदान को सराहा। उसके अंतिम संस्कार प्रार्थना अल-हिलाल मस्जिद, कराची में आयोजित किया गया था। उन्हें पि।ई।सि।एच।एस कब्रिस्तान, जमशेद टाउन, कराची, में दफनाया गया था।
पहली महिला कवि
अदा जाफरी एक पारंपरिक रूप से रूढिवादी समाज का हिस्सा थी जिसमें महिलाओं को स्वतंत्र रूप से सोचने की और अपने खयाल अभिव्यक्त करने की अनुमति थी। पर उन्होंने निडरता से खुद को व्यक्त किया। पारंपिकता में जडे हुए व्यक्तित्व होने के बावजूद उन्होंने आधुनिक कला में भाग लिया। वर्ष १९५० से ही उन्हें 'उर्दू कविता की प्रथम महिला'की मान्यता दी गई थी। उनकी माँ और उसके पति नुरुल हसन ने, सामाजिक कठिनाइयों के बावजूद उन्हें अपने साहित्यिक गतिविधियों को जारी रखने के लिए प्रोत्साहित किया। वे अख्तर शीरानी और जफर अली खान असर लखनवी जैसे महान कवोयों की छात्रा थी और उनसे अपनी कविताओं की जाँच और सुधार् करवाती थी।
अंदाज
अदा जाफरी लिंग-तटस्थ दृष्टिकोण से लिखती थी, हालांकि उन्होंने कई नारीवादी विषय जैसे ओरतो साथ हो रहे भेदभाव, उनको को यौन वस्तुओं के रूप में देखा जाना और उनका अमानवीकरण आदि पर भी लिखा है। उसका व्यक्तित्व उसकी कविता से अनुपस्थित लगता है। अदा जाफरी ने एक पत्नी और मां के रूप में एक संशोधित पारंपरिक मुहावरा में अपने अनुभवों के बारे में लिखा है, लेकिन यह भी इन रिश्तों के साथ की पूर्ति के अभाव दिखा है।
शैली
अदा जाफरी की कार्यों की सूची मै ज्यादातर गज़ल है हालांकि उन्होंनें आजाद नज़्म और उर्दू हाइक का भी प्रयोग किया है। उर्दू शायरी की दो शैलियाँ है- नज़्म और ग़ज़ल और उन्होंनें दोनों में महारत हासिल किया था। अपने गज़लों में उन्होंनें उपनाम 'अदा' का प्रयोग किया। कविताओं और गज़ल आदि के अलावा उन्होंनें कुछ मज़ामीन भी लिखे हैं।
कार्य
अदा जाफरी का पहला ग़ज़ल 1945 में अख्तर शीरानी की पत्रिका, रोमन, में प्रकाशित हुआ था। वर्ष १९५० मे, 'मैं साज़ ढूंढती रही' प्रकाशित हुआ जो की अदा जाफरी की कवोताओं का पहला संग्रह था। वर्ष १९८७ में उनकी पुस्तक 'ग़ज़ल नूमा' प्रकाशित हुआ था जिसमें पिछले उर्दू कवियों पर लघु जीवनी और संक्षिप्त टिप्पणियों के साथ लघु निबंध युक्त थे। इसके अलावा, उन्होंनें उर्दू शायरी के पाँच संग्रह प्रकाशित करवाए थे('शहर-ए-दर्द', 'घज़ालन, तुम तो वाकिफ हो !', 'हर्फ-ए शनासा', 'सफर बाकी', और 'मौसम, मौसम ')। उन्होंने अपनी आत्मकथा (' जो रही सो बेखबरी रही'), और चालीस शोध पत्र उनकी कार्यों की सूची में सम्मिलित हैं। उन्होंनें उर्दू हायकू के अपने संग्रह, 'साज़-ए सुखन बहाना है', को भी प्रकाशित करवाया। उनका गज़ल, 'होठों पे कभी उनके मेरा नाम आए' को उस्ताद अमानत अली खान ने गाया और प्रचलित किया। इस गज़ल का पहला दोहा कुछ इस प्रकार है:
पुरस्कार
१९५५ में, हमदर्द फाउंडेशन, नई दिल्ली ने 'सदी के प्रख्यात महिला कवि' के रूप में उन्हें पहचाना। उसके बाद १९६७ में, उन्हें अपने दूसरे काव्य संग्रह, 'शहर-ए दर्द' के लिए 'पाकिस्तान राइटर्स गिल्ड' द्वारा ओ'अदमजी साहित्य पुरस्कार' से सम्मानित किया गया। उनके काम की मान्यता में, पाकिस्तान की सरकार वर्ष १९८१ में उन्हें 'उत्कृष्टता के पदक' से सम्मानित किया। १९९४ में उन्होंनें 'पाकिस्तान अकादमी्ट् ओफ लेट्ट्र्स' से बाबा-ए उर्दू, डॉ मौलवी अब्दुल हक पुरस्कार प्राप्त किया और १९९७ में क़ायदे-आज़म साहित्य पुरस्कार मिला। हमदर्द फाउंडेशन, पाकिस्तान ने उन्हें योग्यता का प्रमाण पत्र से सम्मानित किया। अदा जाफरी को विश्व भर में प्रसिद्धि मिली और उन्हें उत्तरी अमेरिका और यूरोप के कई साहित्यिक समाजों से विभिन्न अंतरराष्ट्रीय पुरस्कार से सम्मानित किया गया है। पाकिस्तान की सरकार ने २००२ में उन्हें प्राईड ओफ पेर्फोर्मेन्स अवार्ड फोर लिट्रेचर से सम्मानित किया गया। उन्हें २००३ में पाकिस्तान अकादमी ओफ लेट्ट्र्स द्वारा, साहित्य में आजीवन उपलब्धि के लिए कमल-ए फैन पुरस्कार प्राप्त हुआ था। १९९७ में पाकिस्तान अकादमी ओफ लेट्ट्र्स (पाल) द्वारा स्थापित किए गए इस साहित्यिक पुरस्कार की वे पहली महिला प्राप्तकर्ता थी।
नारीवाद विचार
अदा जाफरी नारीवाद की समर्थक थी और यह विचार उनके कुछ कार्यों में भी झलकते हैं। उन्होंनें कुछ इस प्रकार अपने विचार व्यक्त किए हैं:
"	 میں نے مردوں کی عائد کردہ پابندیوں کو قبول نہیں کیا، بلکہ اُن پابندیوں کو قبول کیا جو میرے ذہن نے مجھ پہ عائد کی ہیں۔۔۔ میں سمجھتی ہوں کہ بات کو بین الستور کہنا زیادہ مناسب ہے کیونکہ رمز و کنایہ بھی تو شاعری کا حُسن ہے۔ "
अनुवाद: मैं पुरुषों द्वारा लगाए गए प्रतिबंधों को स्वीकार नहीं करती हूँ, बल्कि मैं केवल उन प्रतिबंधों को स्वीकार करूगी मेरे मन मुझ पर लगायेगा॥। मुझे एक घूंघट के पीछे से चीजों को कहना और अधिक उचित लगता है क्योंकि प्रतीकान्मक्ता और संकेत से भी तो कविता की सुंदरता दिखती है। इन ही विचारो के कारण उन्हें पाकिस्तान की सबसे बहतरीन नारीवाद कवयित्रियों में से एक माना जाता हैं
समालोचनात्मक प्रतिष्ठा
विभिन्न आलोचकों का कहना है कि अदा जाफरी की कविताएँ की अभिव्यक्ति, विनम्रता से भरी है। वे अपनी कविताओं के माध्यम से एक अनूठी कलात्मक तरीके से पुराने और नए विचारों को जोड़ती है। काजी अब्दुल गफ्फा ने अदा जाफरी के छंद के संग्राह के अपने परिचय में विशेष रूप से उनके अभिव्यक्ति की नारीवादी रास्ते के क्षेत्र में उनके नाम का उल्लेख किया।
उर्दू कवि और आलोचक, जज़ीब कुरैशी ने कहा: "अदा जाफरी पहली और एकमात्र महिला कवि है जो अपने कविताओं में गालिब, इकबाल, और जिगर के शाश्वत रंग ढालती है"
तुर्की राष्ट्रीय क्रिकेट टीम
तुर्की राष्ट्रीय क्रिकेट टीम (तुर्की: तुर्कीये मिली क्रिकेट टोकिमी) एक नवाचारी टीम है, जो अंतरराष्ट्रीय क्रिकेट प्रतियोगिताओं में तुर्की का प्रतिनिधित्व करती है। जून 2008 में तुर्की टीम को अंतरराष्ट्रीय क्रिकेट परिषद (आईसीसी) द्वारा संबद्ध दर्जा दिया गया था। अप्रैल 2018 में, आईसीसी ने अपने सभी सदस्यों को पूर्ण ट्वेंटी -20 अंतर्राष्ट्रीय (टी 20 आई) दर्जा दिया। इसलिए, 1 जनवरी 201 9 के बाद तुर्की और एक और अंतरराष्ट्रीय पक्ष के बीच खेले गए सभी ट्वेंटी -20 मैच सदस्य होंगे।.
इतिहास
सितंबर 2009 में तुर्की ने ग्रीस के कॉर्फू में 2009 यूरोपीय क्रिकेट चैम्पियनशिप डिवीजन 5 में हिस्सा लिया था। यह उनका पहला अंतरराष्ट्रीय क्रिकेट टूर्नामेंट था। टूर्नामेंट के दौरान बुल्गारिया के खिलाफ तुर्की ने अंतरराष्ट्रीय क्रिकेट में अपनी पहली जीत दर्ज की थी।
खिलाड़ी
निम्नलिखित सूची में यूरोपीय क्रिकेट चैंपियनशिप डिवीजन 5 के लिए तुर्की की टीम में 14 खिलाड़ी शामिल हैं:
गामा पॅगासाई तारा
गामा पॅगासाई, जिसका बायर नाम भी यही (γ Pegasi या γ Peg) है, पर्णिन अश्व तारामंडल के क्षेत्र में स्थित एक तारा है। इसकी पृथ्वी से देखी गई चमक (सापेक्ष कान्तिमान) +२.८३ मैग्नीट्यूड है। गामा पॅगासाई हमसे लगभग ३३५ प्रकाश वर्ष की दूरी पर स्थित है।
अन्य भाषाओं में
गामा पॅगासाई तारे को अंग्रेज़ी में "ऐलजीनिब" (Algenib) भी कहते हैं। इस नाम का मूल स्रोत अरबी भाषा का "अल-जनिब" है, जिसका अर्थ "तरफ़" होता है (यह शब्द हिन्दी में भी "जानिब" के रूप में प्रचलित है)। ध्यान रहे कि यही नाम अल्फ़ा परसई तारे के लिए भी इस्तेमाल होता है जिस से असमंजस पैदा हो सकता है। पारम्परिक भारतीय खगोलशास्त्र में अल्फ़ा ऐन्ड्रौमिडे (α Andromedae) और गामा पॅगासाई तारों को इकठ्ठे उत्तरभाद्रपद नक्षत्र बुलाया जाता है।
विवरण
गामा पॅगासाई B2 IV श्रेणी का दानव तारा है, जिसका द्रव्यमान हमारे सूरज के द्रव्यमान का ७ से १० गुना और व्यास (डायामीटर) हमारे सूरज के व्यास का ४.५ गुना है। इसकी तारे की निहित चमक (निरपेक्ष कान्तिमान) सूरज की लगभग ४,००० गुना है। यह एक बेटा सॅफ़ॅई परिवर्ती तारा है जिसकी चमक +२.७८ और +२.८९ मैग्नीट्यूड के दरमयान ऊपर-नीचे होती रहती है।
श्रीराम राघवन
श्रीराम राघवन एक भारतीय फिल्म निर्देशक और लेखक हैं। यह बदलापुर जैसी फिल्में बना चुके हैं।
भारतीय विज्ञान शिक्षा एवं अनुसंधान संस्थान, पुणे
भारतीय विज्ञान शिक्षा एवं अनुसंधान संस्थान, पुणे (आईआईएसईआर, पुणे, Indian Institute of Science Education and Research, Pune) भारत के पुणे में स्थित एक वैज्ञानिक शिक्षण और शोध संस्थान है।
स्केल्टन कोस्ट
यह नामीब मरुस्थल के पश्चिमी तट पर स्थित है। इस जगह सैकड़ों जहाजों के मलबे बिखरे हुए है जो घने कोहरे और बेंगुएला धारा  के वजह से तट से टकरा गए थे।यहाँ पर रेत तट की ओर बढ़ते हुए समुद्र को धीरे धीरे निगल रहा है।
मुंबई के महापौरों की सूची
मुंबई के महापौर ग्रेटर मुंबई नगर निगम के निर्वाचित प्रमुख हैं। मेयर शहर का पहला नागरिक होता है। भूमिका काफी हद तक औपचारिक है क्योंकि वास्तविक शक्तियां नगर आयुक्त में निहित हैं। मेयर शहर की गरिमा का प्रतिनिधित्व करने और उसे बनाए रखने की सजावटी भूमिका निभाता है और निगम में चर्चा पर विचार-विमर्श करने में एक कार्यात्मक भूमिका निभाता है। शिवसेना राजनीतिक दल की किशोरी पेडनेकर मुंबई की वर्तमान मेयर हैं।
त्लाबुंग
त्लाबुंग (Tlabung) पूर्वोत्तरी भारत के मिज़ोरम राज्य के लुंगलेई ज़िले में स्थित एक कस्बा है। राष्ट्रीय राजमार्ग ३०२ यहाँ से गुज़रता है।
खाम
खाम (KHAM) भारत के गुजरात राज्य में कांग्रेस द्वारा बनाया गया एक सामाजिक संगठन है जिसका मुख्य उद्देश्य सभी को एक साथ लाना था। खाम का अर्थ 'के से कोली क्षत्रिय, एच से हरिजन, ए से आदीवासी और एम से मुस्लिम' है। खाम का निर्माण करने की योजना झीनाभाई दरज़ी, हरिहर खमबोल्जा एवं सनत महेत ने बनाई थी। इन्होंने देखा गुजरात मे जनता दल के सहयोगी पाटीदार जाति के विरुद्ध चार प्रतिशत राजपूत एवं चौबीस प्रतिशत कोली थे जिससे इनकी खाम बनाने की योजना को बल मिला।
१९७१ में गुजरात में पाटीदार जाति ने कांग्रेस का साथ छोड़ दिया था और जनता दल का साथ देने लगे थे जिसके चलते कांग्रेस ने खाम का निर्माण किया जिसके फलस्वरूप १९८० में कांग्रेस की सरकार बनी जिसमें महत्वपूर्ण भूमिका कोली जाति की थी क्योंकि गुजरात मे २४% कोली जाति की आबादी है एवं गुजरात की प्रत्येक निर्वाचन क्षेत्र मे कोलियों का प्रभाव था। लेकिन बाद में भारतीय जनता पार्टी ने हिंदूत्व के नाम पर खाम की कई जातियों को अपनी तरफ़ पर कर लिया था जिनमे से कांग्रेस की रीढ़ की हड्डी मानी जाने वाली कोली जाति भी भारतीय जनता पार्टी की तरफ़ हो गई जिसके फलस्वरूप गुजरात कांग्रेस को हार का सामना करना पड़ा।
खाम निती के चलते कोली जाति १९९८ तक कांग्रेस के साथ बनी रही एवं खाम के लिए कोली जाति बहुत महत्वपूर्ण थी जिसका एक मुख्य कारण माधवसिंह सोलंकी को मुख्यमंत्री बनाएं जाना था। लेकिन जैसे तैसे भारतीय जनता पार्टी ने हिन्दुत्व के नाम पर क्षत्रिय कोलियों को अपनी ओर आकर्षित किया जिसमें मुख्य किरदार कोली समाज के नेता सोमाभाई पटेल का था जिसने खाम की रीढ़ की हड्डी मानी जाने वाली जाति कोली के साथ-साथ अन्य ओवीसी जातियों को भी भारतीय जनता पार्टी की तरफ़ कर दिया एवं सोमाभाई पटेल ही पहले कोली थे जिनको भारतीय जनता पार्टी की तरफ़ से १९८५ में टिकट मिला था।
ठिकाना चांग
चांग, पाली जिले का प्रमुख गांव है।
ऐतिहासिक पृष्ठभूमि
ब्यावर के पश्चिम में ६ किलोमीटर दूर स्थित ग्राम चांग ऐतिहासिक गांव रहा है। पूर्व मध्यकाल में इस क्षेत्र में गुर्जर प्रतिहारों का शासन रहा। वर्तमान पश्चिमी राजस्थान एवं गुजरात के एक बड़े भाग पर गुर्जर-प्रतिहार राज्य का अस्तित्व होने के साहित्यिक एवं पुरातात्विक प्रमाण पर्याप्त संख्या में उपलब्ध है। ७वीं शताब्दी के पूर्वार्द्ध (६२९-६४४ ई.) में भारत भ्रमण पर आए चीनी यात्री ह्रेनसांग ने भीनमाल की यात्रा की थी। उसने गुजरात की राजधानी के रूप में भीनमाल का उल्लेख किया है। भीनमाल के लिए 'पीलोमोलो' तथा गुर्जर प्रतिहारो के लिए कुचेलो शब्दों का प्रयोग करते हुए ह्रेनसांग ने गुर्जरात्रा को पश्चिमी भारत का दूसरा सबसे बड़ा राज्य कहा है। उसने राजधानी पीलोमोली (भीनमाल) से लगभग ३०० मील तक उत्तर दिशा में कुबेलो राज्य के विस्तृत होने का उल्लेख भी किया है। भीनमाल से ३०० मील उत्तर दिशा में बढ़ा जाए तो यह दूरी चांग को पार कर जाती है। ह्रेनसांग के उपर्युक्त वर्णन से यह सिद्ध होता है कि चांग गांव भी निश्चित रूप से गुर्जरात्रा के अंतर्गत ही स्थित था। गुर्जर प्रतिहार शासक मिहिरभोज प्रथम (८३६-८८५ ई.) के एक दानपत्र में उल्लेख मिलता है कि उसने गुर्जरात्रा भूमि के डेडवानक विषय का सिवा गांव के एक मंदिर में होने वाले खर्च के प्रयोजन हेतु दान किया था। उक्त दानपत्र नागौर जिले में डीडवाना कस्बे से ७ किलोमीटर दूर स्थित सेवा नामक गांव में एक भग्न मंदिर से प्राप्त हुआ है। इतिहासकार गौरीशंकर हीराचंद ओझा ने दानपत्र में उल्लिखित 'डेडवानक' का समीकरण डीडवाना के साथ करते हुए उसके समीप स्थित वर्तमान सेवा गांव को ही दानपत्र का सिवा ग्राम बताया है। दानपत्र के साक्ष्य से स्पष्ट होता है कि भीनमाल से लेकर वर्तमान डीडवाना तक का क्षेत्र गुर्जरात्रा का ही भाग था। इसी प्रकार नागौर जिले में जायल तहसील के गोठमांगलोद कस्बे में स्थित दधिमाता मंदिर शिलालेख में भी गुर्जर-प्रतिहार राज्य का उल्लेख हुआ है। इससे यह सिद्ध होता है कि चांग एवं समीपवर्ती भूभाग भी इसी गुर्जरात्रा के अधीन रहे थे। कालान्तर में गुर्जर प्रतिहारों की रूचि उत्तर भारत के कन्नोज में बढ़ गई और वे कन्नोज को प्राप्त करने हेतु पाल एवं राष्ट्रकूट वंशों के साथ त्रिपक्षीय संघर्ष में उलझ गए। इधर गुर्जरात्रा में उनकी शक्ति का पराभाव होने लगा। चौहानों की नाडोल शाखा के संस्थापक राव लाखनसी के दो पुत्र राव अनहल व राव अनूप ने ९९८ ई. में देवगढ़ के समीप चेता गांव में अपना ठिकाना स्थापित किया। बाद में इन दोनों भाईयों में बड़े भाई राव अनहल (चीता साख) ने चांग के समीपवर्ती क्षेत्रों पर अधिकार करके चांग से शासन का संचालन आरंभ किया। अनहलराव के अधीन किशनगढ़ के समीप नरवर से लेकर टोगी (भीम) तक का क्षेत्र था।
सन्दर्भ
https://www.google.com/maps/place/चैंग,+राजस्थान+306102/@26.072146,74.2007383,12z/data=!4m5!3m4!1s0x3969786cc4965b59:0x560eaf8d348137f6!8m2!3d26.124344!4d74.2355404
रणजी ट्रॉफी ग्रुप सी 2018-19
2018-19 रणजी ट्रॉफी, रणजी ट्रॉफी का 85 वां सत्र है, जो प्रथम श्रेणी क्रिकेट टूर्नामेंट है जो वर्तमान में भारत में हो रहा है। यह ग्रुप सी में दस टीमों के साथ चार समूहों में विभाजित 37 टीमों द्वारा लड़ा जा रहा है। समूह चरण 1 नवंबर 2018 से 10 जनवरी 2019 तक चला। ग्रुप सी से शीर्ष दो टीमों ने प्रतियोगिता के क्वार्टर फाइनल में प्रगति की।
गोवा को दस विकेट से हराने के बाद 2 जनवरी 2019 को राजस्थान क्वार्टर फाइनल के लिए क्वालीफाई करने वाली पहली टीम बन गई। गोवा को अगले सत्र के लिए ग्रुप सी से प्लेट ग्रुप में फिर से शामिल किया गया। ग्रुप चरण के अंतिम दिन, उत्तर प्रदेश ने क्वार्टर फाइनल के लिए ग्रुप सी से क्वालीफाई किया।
मुकुन्दराम चक्रवर्ती
मुकुन्दराम चक्रवर्ती मध्ययुग के बांग्ला कवि हैं। मान्यता है कि उनका जन्म १६वीं शताब्दी के प्रथम चरण में हुआ था। उनका विख्यात काव्य चण्ड़ीमङ्गलकाव्य प्राचीन पाँचाली रचनाओं में श्रेष्ठ है। इसका रचनाकाल १५४४ ई के आसपास माना जाता है।
नाइजीरिया राष्ट्रीय क्रिकेट टीम
नाइजीरिया राष्ट्रीय क्रिकेट टीम वह टीम है जो अंतर्राष्ट्रीय क्रिकेट मैचों में नाइजीरिया देश का प्रतिनिधित्व करती है। क्रिकेट 19वीं शताब्दी के उत्तरार्ध से देश में खेला जा रहा है और राष्ट्रीय टीम ने 1904 में अपना पहला मैच खेला, जब लागोस कॉलोनी का प्रतिनिधित्व करने वाली एक टीम ने गोल्ड कोस्ट कॉलोनी खेला। नाइजीरिया क्रिकेट एसोसिएशन 2002 से अंतर्राष्ट्रीय क्रिकेट परिषद (आई॰सी॰सी॰) का एक सहयोगी सदस्य रहा है।
स्पेन राष्ट्रीय क्रिकेट टीम
स्पैनिश क्रिकेट टीम वह टीम है जो अंतरराष्ट्रीय क्रिकेट मैचों में स्पेन के देश का प्रतिनिधित्व करती है। वे 1992 में अंतरराष्ट्रीय क्रिकेट परिषद (आईसीसी) के एक संबद्ध सदस्य बने। उन्होंने 2001 में ईसीसी ट्रॉफी में अपनी अंतरराष्ट्रीय शुरुआत की, जो 6 वें स्थान पर रही। 2001 में फिर से उन्होंने टूर्नामेंट में खेला, इस बार सातवें स्थान पर रहे। अप्रैल 2018 में, आईसीसी ने अपने सभी सदस्यों को पूर्ण ट्वेंटी -20 अंतर्राष्ट्रीय (टी 20 आई) दर्जा दिया। इसलिए, 1 जनवरी 201 9 के बाद स्पेन और एक और अंतरराष्ट्रीय पक्ष के बीच खेले गए सभी ट्वेंटी -20 मैच के सदस्य होंगे।.
ओकावंगो डेल्टा
ओकावंगो डेल्टा वास्तव में अद्वितीय और दुनिया में सबसे बड़ा अंतर्देशीय डेल्टा है।
भौगोलिक संरचना
यह डेल्टा मुख्य रूप से बोत्सवाना में स्थित है। समुद्र में बहने के बजाय यह कालाहारी मरुस्थल के रेत में दलदली डेल्टा बनाती है।हर वर्ष बाढ़ आने पर ओकावंगो नदी का पानी कालाहारी रेत के लैगूनों और चैनलों की भूलभुलैया में 15000 किमी से अधिक फैलकर दलदल बना देता है। इस जल के फैलाव ने कई विविध पारितंत्रों को जन्म दिया।
वन्य-जीवन
यहाँ का शानदार वन्य जीवन पर्यटकों को बहुत आकर्षित करता है। यूनेस्को ने इसे विश्व धरोहर स्थल घोषित किया है। अफ्रीका में सबसे ज्यादा हाथी यही है। यहाँ सफ़ेद और काले गैंडे विशिष्ट है।